Amyklas (kráľ Sparty)

Amyklas alebo Amyklás ( - Amylas/iný prepis Amyklás; lat. Amycles) bol v gréckej mytológii kráľ Sparty. 

Podľa antických autorov bol spartský kráľ Amyklas syn zakladateľa lakedaimónskeho kráľovstva Lakedaimóna a jeho manželky Sparty.Apollodoros, Kronika, 3,10,3. Amyklas sa oženil s Diomédé pochádzajúcou z územia Lapithov a mali spolu synov Argala,Pausanias, Periégésis tés Hellados, 3,1,3.Dictys Cretensis, Antehomerica, 1,9. Kynorta, Hyakintha a dcéru Laodameiu.Pausanias, Periégésis tés Hellados, 10,9,5. 

Najmladší a najkrajší zo synov Hyakinthos sa stal priateľom boha Apolóna a o jeho priazeň bojoval aj boh západného vetra Zefyros. Táto ich rivalita sa skončila nešťastne, keď raz pri súťaži v hode diskom, zrazil žiarlivý Zefyros disk na Hyakithovu hlavu a tomuto zraneniu Hyakinthos podľahol. Aby spomienka na neho žila večne, Apollón z jeho krvi nechal vyrásť kvet, ktorý odvtedy nesie jeho meno a otec Amyklas zariadil, aby sa na jeho počesť v novozaloženom meste Amyklai konali každoročne pamätné oslavy.Strabón, Geographica, VI,3,278.(sviatok Hyakinthian) Po smrti kráľa Amykla sa následníkom trónu v Sparte stal jeho najstarší syn Argalos.

 Referencie 

 Literatúra 


 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta